חפצי זוהר

חפציבה (חפצי) זוהר (נולדה ב-26 באוקטובר 1968) היא סגנית וממלאת מקום של ראש העיר באר שבע משנת 2008.

== ביוגרפיה ==
זוהר נולדה וגדלה בבאר שבע, כחפציבה אזולאי. היא התחנכה בעיר, לרבות לימודים לתואר שני ושלישי ומחקר בתחום הביוכימיה המולקולרית.

== שירות צבאי וקריירה אקדמית ==
בשנת 1986 התגייסה לצה"ל ועד שנת 1990 שימשה כקצינה בתפקידי הדרכה שונים בבה"ד 12 עד לתפקיד של מפקדת פלוגת צוערות בקורס קצינות. בשנים 1990–1993 למדה לתואר ראשון במחלקה לכימיה באוניברסיטה העברית בירושלים, ומיד אחר-כך המשיכה לתואר שני באוניברסיטת בן-גוריון בנגב אותו סיימה בהצטיינות בשנת 1996. בשנת 2002 סיימה את בית ספר מנדל למנהיגות חינוכית.<ref></ref> את הדוקטורט שלה בנושא "קטליזה הטרוגנית במערכות סלולריות צמודות" סיימה באוניברסיטת בן-גוריון בנגב בשנת 2000. במהלך לימודי הדוקטורט שלה, בשנת 1998, זכתה בפרס וולף (מלגה) לדוקטורנטים מצטיינים. במהלך לימודיה עסקה בהוראה ומחקר באוניברסיטה, שימשה כסגנית יו"ר ועד הסגל האקדמי הזוטר הארצי וכיו"ר ועד הסגל האקדמי הזוטר באוניברסיטת בן-גוריון בנגב. במהלך מחקרה באוניברסיטה פרסמה עשרה מאמרים בכתבי עת מדעיים בינלאומיים. בנוסף, עסקה בתקופת לימודיה בהוראת תלמידים מחוננים, ובשנים 2007–2008 שימשה כמפקחת הארצית של הוראת המחוננים במשרד החינוך.<ref></ref> במסגרת זו כתבה והפיצה בשנת 2010, יחד עם שלומית רחמל, לכלל בתי הספר "קווים מנחים לתוכניות לטיפוח המצוינות וההצטיינות בבתי הספר"<ref name=":1"></ref>.

== קריירה פוליטית ==
החל משנת 2008 ועד היום (2021), משמשת זוהר כסגנית וממלאת מקום ראש העיר באר שבע, ומחזיקת תיק החינוך. בין השנים 2013–2018 החזיקה גם בתיק הרווחה בעירייה. בנוסף, משמשת כיום כיו"ר ועדת החינוך בעירייה, כמ"מ יו"ר ועדת כספים, כמ"מ יו"ר הוועדה למיגור אלימות, וכמ"מ יו"ר ועדת מל"ח. היא חברה במועצות המנהלים של: החברה העירונית כיוונים, בית יציב ושל פארק קראסו למדע.

== פרסים והוקרות ==
ד"ר חפצי זוהר מקבלת את אות הבוגר מעורר ההשראה מידי נשיאת אוניברסיטת בן-גוריון בנגב, פרופסור [[רבקה כרמי.]]
* אות בן-גוריון מטעם אוניברסיטת בן-גוריון בנגב., פברואר, 2017.<ref></ref><ref>[https://in.bgu.ac.il/Pages/bg-award.aspx אות בן-גוריון מוענק למספר בוגרים בודדים מדי שנה (מתוך מאות אלפי בוגרי האוניברסיטה) "שתרמו תרומה חשובה, ייחודית או מקורית באחד או יותר מהתחומים" שמנויים בתקנון הפרס.]</ref>
*פרס וולף לדוקטורנטים מצטיינים.

== מפרסומיה הבולטים ==
* [https://www.matar.tau.ac.il/wp-content/uploads/2015/02/newspaper28-docs05.pdf מצוינות והצטיינות] –אאוריקה גיליון 28, פברואר 2015
* חפציבה זוהר ושלומית רחמל "קווים מנחים לתוכניות לטיפוח המצוינות וההצטיינות בבתי הספר".

<div class="mw-content-ltr">
* [https://link.springer.com/article/10.1023/A:1005469028274 Binding of Rat Brain Hexokinase to Recombinant Yeast Mitochondria: Identification of Necessary Molecular Determinants]
* [https://pubmed.ncbi.nlm.nih.gov/10806396/ Binding of rat brain hexokinase to recombinant yeast mitochondria: identification of necessary physico-chemical determinants]
* [https://pubmed.ncbi.nlm.nih.gov/14561215/ In self-defence: hexokinase promotes voltage-dependent anion channel closure and prevents mitochondria-mediated apoptotic cell death]
</div>

== קישורים חיצוניים ==

* [https://sheva7.co.il/news/124735/ בלעדי: ד"ר חפצי זוהר דחתה הצעה לניהול מחוז דרום במשרד החינוך]. שבע/24 כל מה שקורה בדרום. 20 אוגוסט, 2018
*ד"ר חפצי זוהר, [https://www.facebook.com/watch/live/?v=368539644186216&ref=watch_permalink מנהיגות ומצוינות] - הרצאה במסגרת שבע זום.
*[https://www.branza.co.il/site/article/article_view/magazine-1551952479 "מי שיש בה את התשוקה ואת השאיפה, תוכל לכבוש כל פסגה"]. חדשות//יום האישה הבינלאומי, ברנזה-News מ-7 מרץ, 2019
*[https://branza.co.il/site/article/article_view/news-1615210362 תפיסת שונה של יום האישה הבינלאומי.] ברנזה-News מ-8 במרץ 2021.תל אביב.

== הערות שוליים ==

קטגוריה:ביוכימאיות ישראליות
קטגוריה:נשות חינוך ישראליות
קטגוריה:סגני ראשי רשויות מקומיות בישראל
קטגוריה:אנשי חינוך ישראלים
קטגוריה:ביוכימאים ישראלים
קטגוריה:חברי מועצת העיר באר שבע
קטגוריה:בוגרות תיכון מקיף ג' (באר שבע)
קטגוריה:בוגרי תיכון מקיף ג' (באר שבע)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת בן-גוריון בנגב
קטגוריה:בעלי תואר דוקטור מאוניברסיטת בן-גוריון בנגב
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:עובדי משרד החינוך, התרבות והספורט
קטגוריה:דירקטוריות ישראליות
קטגוריה:דירקטורים ישראלים
קטגוריה:ישראליות שנולדו ב-1968
קטגוריה:ישראלים שנולדו ב-1968